alexandrainst/scandi-wiki huggingface dataset:
Aleris

Aleris er det største private helseforetaket i Skandinavia med avdelinger i Norge, Sverige og Danmark. Totalt har konsernet rundt 4 500 medarbeidere og en omsetning på omkring 5,5 milliarder norske kroner. Selskapet ble etablert i 2005 og er eid av Triton.

Norge 

Aleris er Norges ledende private helseforetak, med et landsdekkende tilbud av sykehus- og røntgentjenester. I Norge omsetter Aleris totalt for ca. 1,6 milliarder kroner og har over 1000 medarbeidere ved 14 sykehus og 13 røntgenavdelinger spredt over hele Norge. Aleris en del av Skandinavias største privateide virksomhet innen helse med avdelinger i Norge, Sverige og Danmark. Selskapet ble etablert i 2005 og er eid av Triton. Fra 2010 til 2019 var Aleris eid av selskapet Investor med Wallenberg som største eier.

Aleris Sykehus og Røntgen består av en kjede private sykehus, røntgen og medisinske sentre og finnes i alle helseregioner. Administrerende direktør fra 1. juni 2020 er Anita Tunold.  Aleris har avdelinger i Oslo, Bergen, Trondheim, Stavanger, Strømmen, Tromsø, Drammen, Gjøvik, Porsgrunn, Sarpsborg,  Lillesand, Kristiansand, Ålesund og Bodø. Virksomheten innebærer blant annet Nordens eneste private kreftsenter, brystsenter, urologisk senter, hjertesenter, hudklinikk, overvektsklinikk, PET/CT-senter, røntgen og øyeklinikk. Aleris har også helsetjenester som allmennlege, gynkolog, øre-nese-hals-spesialister, ortopeder og søvnspesialister. Aleris er også Norges ledende aktør innen plastikkirurgi, Sykehuset og medisinsk senter i Oslo med blant annet  PET/CT-senter ligger i Frederik Stangs gate 11 – 13, tidligere Røde Kors Klinikken i bydel Frogner.

Aleris Helse har de siste årene fått stor offentlig oppmerksomhet blant annet knyttet til behandling med nye kreftmedisiner som ikke er introdusert i det offentlige helsevesenet, noe som har ført til debatt om et todelt helsevesen. Det har også vært offentlig debatt rundt at verken Volvat eller Aleris ønsker å delta i den planlagte reformen Fritt behandlingsvalg.

Aleris Omsorg Norge 

16. oktober 2018 ble Aleris Omsorg (Ungplan & BOI AS og Omsorg AS) kjøpt av det svenske selskapet Ambea. De heter nå Stendi.

Aleris kjøper Curato og Teres 

I juni 2016 kjøpte Aleris Curato Røntgen AS, Norges største private leverandør av radiologitjenester, med 13 radiologiavdelinger i Norge og én i Sverige, og som har avtale med alle de fire regionale helseforetakene i Norge. November 2015 blir Teres en del av Aleris.

Referanser

Eksterne lenker 
 

Svenske selskaper
Helseselskaper
Selskaper etablert i 2005
Hotel Elephant

Hotel Elephant er et kjent hotell i Weimar i Tyskland.

Forløperen for hotellet var et vertshus som den fyrstelige munnskjenken Christian Andreas Barritig åpnet på Marktplatz i Weimar i 1696. Snart etablerte stedet seg som poststasjon og som kvarter for kjøpmenn og reisende. Vertshuset tiltrakk i de påfølgende århundrene mange kjente kunstnere, og både Wieland, Herder og Goethe har bodd her.

I 1937 var det gamle vertshuset falleferdig, og måtte rives. Arkitekten Hermann Giesler ble engasjert til å tegne det nye hotellet. Det ble et av Europas mest moderne hoteller, med blant annet bilheis til garasjeanlegget.

Hotell Elephant er blitt foreviget gjennom Thomas Manns roman Lotte i Weimar, der han lar hovedpersonen overnatte på hotellet. Da hotellet gjenåpnet etter krigen i 1955, var Mann den første som skrev seg inn i gjesteboken. Hotellets Lilli-Palmer-suite er oppkalt etter skuespilleren som spilte Lotte i filmatiseringen av Manns roman.

Hotellet tilhører i dag luksuskolleksjonen i Starwood-gruppen.

Eksterne lenker
 Hjemmeside

Hoteller i Tyskland
Weimar
Byggverk i Thüringen
De ubestikkelige

The Untouchables er en amerikansk spillefilm fra 1987 regissert av Brian De Palma og basert på fjernsynsserien The Untouchables som ble sendt fra 1959 til 1963. Filmen handler om bekjempelse av den organiserte kiminaliteten i mellomkrigsårenes USA. 

I hovedrollene er Kevin Costner som Eliot Ness, Sean Connery som politikonstabelen Jim Malone, Andy Garcia som George Stone og Robert de Niro som Al Capone. Connery vant Oscar for beste birolle.

Handling 
På 1920- og 30-tallet herjer mafiaen i USA. Al Capone er mafialederen som skaper frykt og terror i Chicago. I en tid med korrupsjon og bestikkelser er det vanskelig å få gjort noe med dette. Men en mann ønsker å rydde opp, og han samler en gruppe pålitelige etterforskere som viser seg å være ubestikkelige.

Rolleliste

Eksterne lenker 
 

Filmer lagt til Chicago
Kriminalfilmer fra USA
Filmer fra 1987
Mafiafilmer
Historiske filmer
Filmer regissert av Brian De Palma
Filmer basert på TV-serier
Engelskspråklige filmer
Trollspeilet

Trollspeilet er en norsk kriminalroman skrevet av forfatteren og journalist Tom Egeland. Det er en actionthriller og den første ikke-grøsseren Egeland skrev. Det er også den første boken om tv-journalisten Kristin Bye og Dagbladet-veteranen Gunnar Borg. Boken er forfatterens tredje.

I tillegg til å være en thriller om en seriemorder, tar boken opp tabloidiseringen av mediene.



I Norge 
I Norge utkom romanen første gang i 1997 fra Aschehoug forlag. I 2005 trykket forlaget opp et andre opplag.

Handling 
Tv-journalisten Kristin Bye får tilsendt konvolutter med videoopptak av kidnappede kvinner som blir drept av en ukjent seriemorder. Han filmer dem i skjul, kidnapper dem og tar livet av dem. Mens politiet jakter på morderen mottar hun en videokassett der hun selv figurerer, og hverdagen utvikler seg til å bli et virkelig mareritt.

Radioteater 

Trollspeilet er dramatisert for radio av NRK Radioteatret. Hørespillet vant pris i sin klasse i Prix Europa 2009.

Referanser og fotnoter

Eksterne lenker
 Utgaven fra 1997 hos Nasjonalbiblioteket.
 Hørespillets hjemmeside hos NRK
 Omtale av tildeling Prix Europa hos NRK

Norske kriminalromaner
Spenningsromaner
Bøker fra 1997
FA Premier League 2006/07

FA Premier League 2006/07 var den 15. sesongen av Premier League. Den begynte lørdag 19. august og ble avsluttet søndag 13. mai. Manchester United vant sin niende Premier League-tittel, klubbens 16. ligatittel totalt. 

Sheffield United, Charlton Athletic og Watford rykket ned til Championship.

Tabell

Lagene

Banene

Arsenal er det eneste laget som har fått nytt stadion til denne sesongen. Det heter Emirates Stadium og ligger ikke langt fra deres forrige bane, Highbury. Emirates har kapasitet på litt over 60 000. Manchester United har utvidet kapasiteten på Old Trafford til 76 000. Manchester United har det største stadionet, mens Portsmouth har det minste (i forhold til kapasiteten).

Managere

Fire lag hadde fått ny manager før sesongen. Glenn Roeder overtok Newcastle United, Iain Dowie overtok Charlton Athletic, Gareth Southgate overtok Middlesbrough FC og Martin O'Neill overtok Aston Villa. Alex Ferguson i Manchester United har sittet lengst som manager, 20 år.

Disse har fått sparken eller trukket seg:
14. november 2006: Iain Dowie, Charlton (fikk sparken)
11. desember 2006: Alan Pardew, West Ham (fikk sparken)
10. april 2007: Chris Coleman, Fulham (fikk sparken)
29. april 2007: Sam Allardyce, Bolton (trakk seg)
6. mai 2007: Glenn Roeder, Newcastle (trakk seg)

Månedens manager

Årets manager
  Alex Ferguson

Dommere

Målscorere

Fjorårets toppscorer ble Arsenals Thierry Henry.

20 mål:
 Didier Drogba, Chelsea

18 mål:
 Benni McCarthy, Blackburn

17 mål:
 Cristiano Ronaldo, Manchester United

14 mål:
 Wayne Rooney, Manchester United
 Mark Viduka, Middlesbrough

13 mål:
 Darren Bent, Charlton
 Kevin Doyle, Reading

12 mål:
 Dirk Kuyt, Liverpool
 Aiyegbeni Yakubu, Middlesbrough
 Dimitar Berbatov, Tottenham

11 mål:
 Robin van Persie, Arsenal
 Nicolas Anelka, Bolton
 Frank Lampard, Chelsea
 Andy Johnson, Everton
 Obafemi Martins, Newcastle
 Robbie Keane, Tottenham
 Bobby Zamora, West Ham

10 mål:
 Thierry Henry, Arsenal
 Gilberto Silva, Arsenal
 Nwankwo Kanu, Portsmouth
 Jermain Defoe, Tottenham

9 mål:
 Gabriel Agbonlahor, Aston Villa
 Mikel Arteta, Everton
 Brian McBride, Fulham
 Peter Crouch, Liverpool
 Emile Heskey, Wigan

8 mål
 Emmanuel Adebayor, Arsenal
 Gareth Barry, Aston Villa
 Kevin Davies, Bolton
 Gary Speed, Bolton
 Louis Saha, Manchester United
 Matthew Taylor, Portsmouth
 Rob Hulse, Sheffield United

7 mål:
 Shabani Nonda, Blackburn
 Salomon Kalou, Chelsea
 Craig Bellamy, Liverpool
 Steven Gerrard, Liverpool
 Ole Gunnar Solskjær, Manchester United
 Leroy Lita, Reading
 Carlos Tevez, West Ham

Månedens spiller	

* Robbie Keane og Dimitar Berbatov delte prisen.

Årets spiller:

 Cristiano Ronaldo, Manchester United

OversiktHjemmekamper vannrettBortekamper loddrett''

Play-off

Referanser

Eksterne lenker
 Premier Leagues offisielle side 
 Dagbladets side om Premier League
 Nettavisens side om Premier League
 NRKs side med resultater, tabeller osv.
 VGs side om Premier League
 BBCs side om Premier League
 Tabeller og resultater fra Premier League

FA Premier League-sesonger
Fotball i 2006
Fotball i 2007
Sport i England i 2006
Sport i England i 2007
Sture Sivertsen

Sture Sivertsen (født 16. april 1966 i Levanger) er en norsk tidligere langrennsløper. Han debuterte i verdenscupen i 1990 i Örnsköldsvik, der ble han nummer åtte. Hans første pallplassering i verdenscupen kom i Oslo i 1991 med tredjeplass på 50 km. Hans siste pallplassering i verdenscupen kom i Falun i 1994.

Karriere 

Sture Sivertsen gikk på Idrettslinjen ved Verdal Gymnasium fra 1982 til 1985.

Han ble verdensmester på 10 km under VM 1993 i Falun, og var i tillegg med på å vinne stafettgull. Han har også VM-gull i stafett fra Thunder Bay 1995 og Trondheim 1997.

Under OL 1994 på Lillehammer tok han bronse på 50 km. Han har i tillegg stafettgull og -sølv fra OL, sølv fra 1994 og gull fra Nagano 1998.

Sture Sivertsen har 3 norgesmesterskap i langrenn.

I 1993 ble han tildelt Olavstatuetten.

Sture Sivertsen er pr idag bonde på farsgården sin i Leirådalen, Verdal.

Resultater i verdenscupen i langrenn

Individuelle seire

Sammenlagtplasseringer

Medaljer i norske mesterskap

Referanser

Eksterne lenker 
 
 
  

Norske langrennsløpere
Olympiske mestere for Norge
Olympiske sølvmedaljevinnere for Norge
Olympiske bronsemedaljevinnere for Norge
Verdensmestere i langrenn
Norgesmestere i langrenn
Medaljevinnere under Vinter-OL 1994
Deltakere for Norge under Vinter-OL 1994
Langrennsløpere under Vinter-OL 1994
Medaljevinnere under Vinter-OL 1998
Deltakere for Norge under Vinter-OL 1998
Langrennsløpere under Vinter-OL 1998
Personer fra Levanger kommune
Olympiske medaljevinnere i langrenn
Emanuele Canonica

Emanuele Canonica (født 7. januar 1971) er en italiensk golfspiller på Europatouren.

Canonica er født i Moncalieri i Torino. I 1990 vant han det italienske nasjonale juniormesterskapet og var med på det italienske laget som tok gull i det europeiske ungdomsmesterskapet, European Youths' Championship. Han ble profesjonell i 1991 og kvalifiserte seg til Europatouren på kvalifiseringsskolen i 1994. De første sesongene slet han for å beholde spilleretten, men han mistet den aldri, og fra 1999 ble resultatene bedre. I 2005 tok han sin første seier på touren, i Johnnie Walker Championship at Gleneagles i Skottland.

Eksterne lenker 
 
 
 Profil på EuropeanTour.com

Italienske golfspillere
Personer fra Storbyområdet Torino
Francesco Molinari

Francesco Molinari (født 8. november 1982) er en italiensk golfspiller på PGA-touren og Europatouren.

Molinari ble profesjonell golfspiller i 2004 og fikk spillerett på Europatouren gjennom kvalifiseringsskolen samme år. Den første sesongen gikk bra og Molinari endte på 86.-plass på Order of Merit. I 2006 ble han den første italieneren til å vinne Italia Open siden Massimo Mannelli i 1980. Med seieren i The Open Championship i 2018 ble han den første italieneren til å vinne en majorturnering.

Hans bror, Eduardo, vant US Amateur Championship i 2005. 

I 2010, 2012 og 2018 spilte han i Ryder Cup.

Meritter

Seire på PGA-touren
 2019 Arnold Palmer Invitational
 2018 Quicken Loans National, The Open Championship

Seire på Europatouren
 2018 BMW PGA Championship, The Open Championship
 2016 Italian Open
 2012 Reale Seguros Open de España
 2010 WGC–HSBC Champions
 2006 Telecom Italia Open

Eksterne lenker 
 
 

Italienske golfspillere
Personer fra Torino
Fødsler i 1982
RSF Troms – Finnmark

RSF Troms – Finnmark er en støtteavdeling i Forsvaret. RSF står for Regional Støttefunksjon og leverer støttetjenester til militært operative enheter. For RSF Troms – Finnmark strekker markedsområdet seg fra Sortland i sør til Kirkenes i nord. RSF leverer tjenester innen forlegning, forpleining, forvaltning av personellmannskaper, grafikk, transport, skytebaner samt forvaltning av personell og mannskaper. Ledelsen er lokalisert i Istindportalen på Bardufoss.

Forsvaret i Troms og Finnmark
Torvastad Idrettslag

Torvastad Idrettslag (stiftet i 1945) er et idrettslag fra Torvastad på Karmøy. Klubben driver med breddeidrettene fotball, friidrett, innebandy, orientering og volleyball. Idrettslaget har to gressbaner, en friidrettsløpebane, en liten kunstgressbane, en stor kunstgressbane samt en ballbinge. Stadionet til Torvastad heter Torvastad idrettssenter og ligger på Håland på Torvastad, hvor også TineStafetten for Karmøy gjennomføres hvert år. A-laget i fotball rykket i 2014 opp til 4. divisjon samtidig som de ble kretsmestere i 5. divisjon. Torvastad rykket opp til eliteserien i volleyball i 2022.

Kjente utøvere 
 Egil Johan Østenstad, fotballspiller
 Anne Margrethe Hausken, orienteringsløper
 Solfrid Andersen, fotballspiller
 Janne Stange, fotballspiller

Eksterne lenker 
 

Idrettslag i Karmøy
Idrettslag etablert i 1945
Fotballag i Karmøy
Fotballag etablert i 1945
Vilt

Vilt eller ville dyr, også i noen sammenhenger kalt villdyr, er begreper som omhandler alle dyr som lever og formerer seg fritt i naturen. Motsatsen til vilt er tamdyr, i betydningen domestiserte dyr.

Ifølge Lov om jakt og fangst av vilt (viltloven) av 29. mai 1981, defineres vilt som «alle viltlevende landpattedyr og fugler, amfibier og krypdyr». Vilt omfattes også av Lov om forvaltning av naturens mangfold (naturmangfoldloven) av 19. juni 2009. og flere forskrifter, for eksempel Forskrift om ivaretakelse av dødt vilt (fallviltforskriften).

Vilt og ville dyr er begreper som nyttes spesielt om jaktbare arter. Viltbegrepet deles også gjerne inn i de to delbegrepene småvilt og storvilt. Begrepet villdyr benyttes gjerne for å beskrive dyr som kan ha aggressiv atferd, for eksempel kattedyr, hundedyr eller bjørner. Uttrykket brukes imidlertid også for å beskrive menneskelig atferd, for eksempel om personer som utfører spesielt vågale handlinger.

Mange ville arter kan jaktes på vilkår, om man har jaktrett. Ingen eier imidlertid viltet, som fritt kan bevege seg over såvel eiendomsgrenser som landegrenser.

Fallvilt 
Fallvilt er dyr som dør utenom jakt eller av andre grunner må avlives. Det kan være dyr som dør av naturlige årsaker eller som følge av påkjørsel, sykdom eller noe annet. Fallvilt er i utgangspunktet Viltfondets eiendom, unntatt hjortevilt og bever. De tilfaller kommunen, jamfør § 48 i viltloven.

Se også 
 Tamdyr
 Fuglevilt
 Hjortevilt
 rovpattedyr

Referanser 

Zoologi
Jakt
Vreta kloster

Vreta kloster ble grunnlagt som et benediktinsk nonnekloster i det nåværende Vreta kloster sogn og forsamling i Østergøtland.

Historikk 

Klosteret ble grunnlagt omkring 1100 av kong Inge den eldre og dronning Helena på oppfordring av paven. Klosteret er det eldste kjente i Sverige. Det ble konvertert til et nonnekloster for cistercienserordenen i 1162 da kong Karl Sverkersson gjorde Vreta kongsgård om til kloster. Med kongsgården fulgte også kirken ved siden av og landområder. Kongsgården var fra begynnelsen av en uanselig trehus med ildsted midt i rommet. Nonnene begynte på en større utvidelse, men måtte flere ganger begynne på nytt på grunn av brann. Den pavelige nuntien Vilhelm av Sabina besøkte Sverige på midten av 1200-tallet. Han ga nonnene tillatelse til gi avlat. Bygningen sto ferdig i 1289 og ble innviet i nærvær av Magnus Ladulås. Gjennom rike gaver fra mange velgjørere ble klosteret ett av de mest distingverte i Sverige. Ingegerd, søster til kong Karl Sverkersson, var klosterets første abbedisse og styrte på framgangsrikt vis klosteret gjennom hele førti år.

Fra 1533 ble klosteret eiendommer leid ut av Gustav Vasa som også konverterte klosterkirken til luthersk sognekirke. Den siste abbedissen døde i 1538, men det fantes fortsatt nonner i Vreta så sent som i 1562.

Klosterbygningene ble utgravd i årene 1916–1926 og betydelige ruiner finnes nå synlige nord for den helt bevarte klosterkirken som ble restaurert i årene 1914–1917. Funn fra utgravningene, inkludert en unik vannledning i tre, finnes i museet på stedet.

Den eneste bygningen som gjenstår av Vreta kloster er det velbygde kornmagasinet (nærmest ned i venstre hjørne på bildet av klostermodellen). De andre bygningene som bare gjenstår som ruiner er gruppert rundt en gård. I klosteret finnes dormitorium og refektorium. Cellene i et cistercienserkloster var noe større enn i andre ordner. Cisterciensernonnene hadde rett til å sove i en annen drakt enn den de bar på dagtid og det var derfor gitt plass i cellen til å kle seg om. Steinene i refektoriet benyttes for øvrig til å bygge opp tårnet i Linköpings domkirke.

Askeby kloster i nærheten av Linköping, Riseberga kloster i Närke og Solberga kloster på Gotland er datterklostre til Vreta.

Kjente nonner fra Vreta kloster 

 Helena Sverkersdatter av Sverige, bortrøvet av Sune Folkesson (Bjälboætten) etter slaget ved Gestilren i 1208.
 Folkungaætlingen Benedikta, bortrøvet av østgøtalovmannen Lars, senere omgift med Svantepolk Knutsson. Deres døtre Katarina og Ingrid ble etter hverandre abbedisser i klostret.

Eksterne lenker 
 Kulturnät Östergötland: Vreta kloster.
 Cistercienserkloster längs Eriksgatan i Östergötland.
 Eskilstunakistan och Stenkilska gravkoret i Vreta.
 Se er om i Vreta kloster! (bilder)
 Föreningen Klosterliv i Vreta

Katolske klostre
Klostre i Sverige
Benediktinerordenen
Religiøse bygninger fra 1100-tallet
1100-tallet i Sverige
Ruiner i Sverige
Linköping kommune
Fabio Grosso

Fabio Grosso (født 28. november 1977 i Roma) er en italiensk fotballtrener og tidligere fotballspiller som er hovedtrener for Frosinone Calcio.

Han har spilt 48 kamper for , som han hjalp til å vinne VM 2006 i Tyskland. Grosso er mest kjent for å ha skåret 1-0-målet i VMs semifinale mot  og det siste og avgjørende straffesparket i straffesparkkonkurransen som avgjorde VM-finalen mot . Grosso spilte for det meste på venstresiden i forsvaret, men kunne også spille venstrekant.

Grosso blomstret relativt sent og spilte i Serie C (tredje øverste nivå) fram til året han fylte 24. I 2001 debuterte han i Serie A for Perugia Calcio, og han spilte sin første landskamp i 2003. Han signerte for US Città di Palermo i januar 2004, og var med på å vinne Serie B samme sesong.

I juni 2006, like før VM startet, ble det kjent at Grosso var solgt til . Sommeren etter skrev han en fireårskontrakt med den franske klubben , men etter to år der dro han sommeren 2009 tilbake til Italia og . Han spilte i Juventus fram til 2012.

Referanser

Eksterne lenker 
 

Italienske fotballspillere
Italienske fotballtrenere
Spillere i Fotball-VM 2006
Spillere i Fotball-EM 2008
Fotballspillere for Renato Curi Angolana
Fotballspillere for SS Chieti Calcio
Fotballspillere for Perugia Calcio
Fotballspillere for US Palermo
Fotballspillere for FC Internazionale Milano
Fotballspillere for Olympique Lyon
Fotballspillere for Juventus FC
Fotballtrenere for AS Bari
Fotballtrenere for Hellas Verona FC
Fotballtrenere for Brescia Calcio
Fotballtrenere for FC Sion
Fotballtrenere for Frosinone Calcio
Personer fra Roma
Verdensmestere i fotball
Belizisk dollar

Belizisk dollar (BZD) har vært myntenheten i Belize siden 1885. Den blir vanligvis forkortet med et $-tegn eller BZ for å skille den fra andre dollarvalutaer. Den deles inn i 100 cent.

Belizisk dollar er bundet til amerikansk dollar med forholdet 2 beliziske dollar = 1 amerikansk dollar.

Eksterne lenker 
 
  Belizes sentralbanks side om belizisk dollar

Nordamerikansk valuta
Belizes økonomi
Sean Pertwee

Sean Pertwee (født 4. juni 1964 i London, England) er en britisk skuespiller. Han er sønnen av Jon Pertwee, som er mest kjent for ha spilt den tredje Doktoren i Doctor Who. Han har også en søster, som heter Dariel Pertwee.

Sean var medeier i produksjonsselskapet Natural Nylon, sammen med Sadie Frost, Jude Law, Jonny Lee Miller og Ewan McGregor.

Hans stemme kan ofte bli hørt i mange forskjellige TV-reklamer og dokumentarer. Han også har også spilt inn stemmer for spillene Medieval: Total War, Killzone og Fire Warrior.

Referanser

Eksterne lenker 
 

Engelske skuespillere
Personer fra London
Fødsler i 1964
Perm (by)

Perm (russisk Пермь) er en by i Russland ved elva Kama ved foten av Uralfjellene. Byen er hovedstad i regionen Perm kraj. Den har 1 003 800 innbyggere (2004). Den geologiske perioden perm ble beskrevet og navngitt på grunnlag av steinprøver fra denne regionen. Byen het Molotov i perioden 1940–1957.

Byen ble grunnlagt av Vasilij Tatisjtsjev.

Referanser

Eksterne lenker 
 

Byer i Perm kraj
Bosetninger etablert i 1723
Anode

En anode er en elektrode som tar opp frie elektroner fra vakuum, fra en elektrolytt, fra en halvleder eller fra ionisert gass. Den representerer motparten til en katode, som avgir elektroner. Anode kommer fra gresk å stige mens katode kommer av å synke. 

Strømveien er alltid inn i anoden og ut av katoden i den klassiske definisjonen av strømretningen. Denne ble definert før menneskene visste at det er de negativt ladde elektronene som er de virkelige ladningsbærerne i metall. Slik går elektronene alltid inn i katoden og kommer ut av anoden, motsatt av strømretningen.

I tillegg til begrepene anode og katode brukes også begrepene positiv og negativ pol om elektrodene, disse refererer til potensialforskjellen mellom de to polene, slik at spenningen mellom den positive og den negative polen alltid er større enn null. Når strømmen skifter retning gjennom en komponent, for eksempel når en akkumulator lades eller utlades, skifter derfor elektrodene rolle, slik at plusspolen er anode ved lading og katode ved utlading.

I elektrokjemi er anoden den elektroden hvor det skjer en oksidasjon. Den kjemiske reaksjonen avgir elektroner til anoden, som leder disse videre via en elektrisk forbindelse. Elektrokjemiske reaksjoner skjer alltid på grensen mellom elektroden og en elektrolytt, et faststoff som kan lede ioner, eller ved smelting. Ved prosesser der anoden blir tilført energi, som elektrolyse, er anoden derfor den positive elektroden.

Eksempler 
Begrepene anode og katode brukes i forbindelse med
 radiorør i forsterkere  og stereoanlegg
 dioder av halvledere
 elektrolyse 
 batterier
 offeranode, anti-rustsystem på båter
 katodestrålerør
 teltronrør

Se også 
 Spenningsrekke
 Elektrokjemi

Referanser 

Elektrokjemi
Elektronikk
Elektronrør
Elektroder
Katode

En katode er en elektrode som avgir frie elektroner til vakuum, til en elektrolytt, til en halvleder eller til ionisert gass. Den representerer motparten til en anode, denne tar opp elektroner. Katode kommer fra gresk å synke mens anode kommer av å stige.

Strømveien er inn i anoden og ut av katoden i klassisk definisjon av strømretningen. Denne definisjonen ble bestemt før menneskene visste at negative elektroner er de virkelige strømbærerne. Slik går elektronene inn i katoden og kommer ut av anoden.

I elektrokjemi er katoden den elektroden der det foregår en reduksjon. Derfor er katoden positiv ved utladning av et batteri og negativ ved oppladning.

Eksempler 
Begrepene anode og katode brukes for
 radiorør eller dioder av halvledere 
 elektrokjemi 
 elektrisk batteri
 elektrolyse
 katodestrålerør

Referanser 

Elektrokjemi
Elektronikk
Elektronrør